Diari Oficial de la Generalitat Valenciana


Sumari del DOGV 5114, del 14-10-2005 (2005/11401)

Informació pública de la suspensió de l'atorgament de llicències en l'àmbit del programa d'actuació integrada Plaça Pare Doménech de València.
----------------------------------------------------------------------------------------------------------------------------------------------

### Dades del document

Número de DOGV
:   5114

Data del DOGV
:   14-10-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/11182


Organisme emissor
:   Ajuntament de València

Tipus de document
:   Anunci

Informació pública de la suspensió de l'atorgament de llicències en l'àmbit del programa d'actuació integrada Plaça Pare Doménech de València. [2005/X11283]
  
La Junta de Govern Local, en la sessió ordinària del 29 de juliol de 2005, va adoptar l'acord següent:
  
?Vista l'Alternativa Tècnica de Programa d'Actuació Integrada presentada per la mercantil Immobiliària Guadalmedina, SA, per al desenvolupament de la Unitat d'Execució denominada Plaça Pare Doménech, els informes emesos pel Servici de Gestió Urbanística i el Servici de Llicències Urbanístiques, així com l'informe que antecedeix al present Acord, i amb el Dictamen de la Comissió Informativa d'Habitatge, Grans Projectes i Urbanisme, s'acorda, en compliment d'allò que s'ha disposat per la Comissió de Govern en sessió de 3 de març del 2000:
  
Primer. Suspendre, de conformitat amb el que preveu l'article 57.1 de la Llei Reguladora de l'Activitat Urbanística i en l'article 152 del Reglament de Planejament de la Comunitat Valenciana, a fi de facilitar l'estudi o reforma de les modificacions de l'ordenació urbanística vigent contingudes en l'Alternativa Tècniques de Programa d'Actuació Integrada presentada per la mercantil Immobiliària Guadalmedina, SA, l'atorgament de llicències de parcel·lació de terrenys, edificació, demolició i d'obertura, excepte les regulades en l'article 58.5 de la LRAU, en l'àmbit de la Unitat d'Execució delimitada en la dita Alternativa.
  
Segon. La suspensió de llicències acordada implicarà, també, la dels acords aprovatoris de nous programes en l'àmbit afectat, segons disposen l'article 57.2 de la Llei Reguladora de l'Activitat Urbanística i 153 del Reglament de Planejament de la Comunitat Valenciana.
  
Tercer. Aprovar expressament la interrupció dels expedients relatius a les sol·licituds de llicències urbanístiques que pogueren tindre entrada en este ajuntament en el període que transcórrega fins a la publicació del present acord en el Diari Oficial de la Generalitat Valenciana.
  
Igualment no serà admesa a tràmit, en el període que dure la suspensió, qualsevol altra nova sol·licitud de llicència de parcel·lació de terrenys, edificació, demolició i obertura que poguera presentar-se dins de l'àmbit afectat per la suspensió, així com qualsevol altra Alternativa Tècnica de Programa que poguera presentar-se o sotmetre's a informació pública pel procediment simplificat regulat en l'article 48 de la LRAU, dins d'eixe mateix àmbit.
  
Quart. Publicar el present acord en el Diari Oficial de la Generalitat Valenciana, a partir del moment del qual cobrarà efectivitat la suspensió acordada, de conformitat amb el que preveu l'article 57.1 A) de la Llei Reguladora de l'Activitat Urbanística.
  
Quint. Notificar el present acord als distints Servicis Municipals.